РЕГЛАМЕНТ (ЕО) № 936/2007 НА КОМИСИЯТА
от 6 август 2007 година
за определяне за 2007-2008 пазарна година на изкупната цена, която да се прилага от агенциите за държане на склад за непреработено сушено грозде и непреработени сушени смокини
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2201/96 на Съвета от 28 октомври 1996 г. относно общата организация на пазарите на продукти от преработени плодове и зеленчуци (1), и по-специално член 9, параграф 8 от него,
като има предвид, че:
(1)
Критериите за установяване на цена, на която агенциите за държане на склад изкупуват непреработени сушени смокини и непреработено сушено грозде, определени в член 9, параграф 2 от Регламент (ЕО) № 2201/96, и условията, при които агенциите за държане на склад изкупуват и управляват продуктите, са определени в Регламент (ЕО) № 1622/1999 на Комисията от 23 юли 1999 г. за установяване на подробни правила за прилагането на Регламент (ЕО) № 2201/96 на Съвета относно схемата за съхранение на непреработено сушено грозде и непреработени сушени смокини (2).
(2)
Изкупната цена следва по тази причина да бъде определена за 2007-2008 пазарна година на основата, за сушено грозде, на оценка на световните цени и, за сушени смокини, на минимална цена, определена в Регламент (ЕО) № 1207/2006 на Комисията от 9 август 2006 г. за определяне, за 2006-2007 пазарна година, на минималната цена, която се изплаща на производителите за непреработени сушени смокини и помощта за производство за сушени смокини (3).
(3)
Мерките, предвидени в настоящия регламент, са в съответствие със становището на Управителния комитет за продуктите от преработени плодове и зеленчуци,
ПРИЕ НАСТОЯЩИЯ РЕГЛАМЕНТ:
Член 1
За 2007-2008 пазарна година изкупната цена, упомената в член 9, параграф 2 от Регламент (ЕО) № 2201/96, е:
а)
458,96 EUR за тон нето за непреработено сушено грозде;
б)
597,55 EUR за тон нето за непреработени сушени смокини.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 6 август 2007 година.